Thore Johnsen

Thore Johnsen (født 22. desember 1946 i Fredrikstad) er professor emeritus i finans ved Norges Handelshøyskole (NHH) i Bergen.

Etter siviløkonom-eksamen ved NHH tok han doktorgraden (Ph.D.) ved Carnegie-Mellon University i Pittsburgh i 1975. Her skrev han sin avhandling i industriell økonomi veiledet av blant annet de senere nobelprisvinnerne Edward Prescott og Robert Lucas. Han underviste ved Northwestern University i Chicago og ved Columbia University i New York før han returnerte til NHH i 1980. Han ble utnevnt til professor ved NHH i 1986.75 års omtale i Aftenposten 22. desember 2021 

Johnsen har vært drivkraft i utbygging av finans som forskningsfag i Norge. Han er også aktiv i praktisering av faget og satt blant annet i Finansdepartementets strategiråd for Statens pensjonsfond utland. Han har også deltatt i flere offentlige utvalg. Johnsen var også en drivkraft bak opprettelsen av studiet Autorisert finansanalytiker (AFA) i Norge.

Referanser

 Eksterne lenker  

 Ansatteside ved NHH

Kategori:Norske siviløkonomer
Kategori:Norske professorer i økonomi
Kategori:Professorer ved Norges Handelshøyskole
Kategori:Fødsler i 1946
Kategori:Personer fra Fredrikstad kommune